1998 ம் ஆண்டு செப்டம்பர் மாதம் ``Hum Saath Saath Hain” எனும் திரைப்படத்தின் படப்பிடிப்புக்காக ராஜஸ்தான் மாநிலம் ஜோத்பூர் மாவட்டத்தில் தங்கியிருந்தார். படப்பிடிப்பின் இடைவெளியில் கங்கனி கிராமத்துக்கு அருகில் இருக்கும் வனப்பகுதியில் இரண்டு கலைமான்களை வேட்டையாடுகிறார். அப்போது அவரோடு நண்பர்களும் சக நடிகர்களுமான சைப் அலிகான், நீலம், சோனாலி பிந்த்ரே, தபு ஆகியோர் உடனிருந்தனர். இந்தச் சம்பவத்தை எதிர்த்து உள்ளூர் பிஷ்ணோய் (Bishnoi) இன மக்கள் அக்டோபர் மாதம் 2 தேதி சல்மான் மற்றும் நடிகர்கள் மீது வழக்குப் பதிவு செய்கிறார்கள். நீதி மன்றம், கைது, பெயில், விசாரணை, ஹைகோர்ட் எனப் பயணித்த வழக்கு 20 ஆண்டுகளைக் கடந்து இப்போது முடிவுக்கு வந்துவிட்டது. சல்மான்கானுக்கு ஐந்து ஆண்டுகள் ஜெயில் 10,000 ரூபாய் அபராதம் விதித்து ஜோத்பூர் நீதிமன்றம் வழக்கை முடித்துவிட்டது. இப்போது எல்லோரும் சல்மான் கானை பற்றி மட்டுமே பேசிக் கொண்டிருக்கிறார்கள். ஆனால் இங்கே பேசப்பட வேண்டியது கொல்லப்பட்ட மான்களைப் பற்றிதான்.